Yfirlæknir á Vogi segir enga þöggun í gangi hjá SÁÁ og ofbeldi verði ekki liðið. Lykilatriði sé að sjúklingar séu öruggir. Starfsmaður SÁÁ hefur viðurkennt að hafa brotið á fyrrverandi skjólstæðingi samtakanna, en það var áður en hann varð starfsmaður.
Jódís Skúladóttir þingmaður VG hefur greint frá misnotkun sem hún varð fyrir þegar hún var sautján ára, gerandinn á þeim tíma þrítugur. Þremur árum eftir þetta fór hún í meðferð og þá tók viðkomandi á móti henni sem starfsmaður SÁÁ. Valgerður Rúnarsdóttir yfirlæknir á Vogi hafði samband við Jódísi vegna málsins.
Já, ég hafði strax samband við Jódísið þegar ég heyrði af þessu til þess að vita hvort starfsmaðurinn væri hjá mér og við höfum farið ofan í saumana á því og heyrt af þessu atviki eða þessum samskiptum og þessu sem gekk á fyrir tuttugu og eitthvað árum síðan og talað saman um það og við tökum öllu svona mjög alvarlega.
Er hann starfsmaður hjá ykkur ennþá?
Já, hann hefur verið hér í yfir tuttugu ár, þetta er nokkuð sem gerist einhverjum árum áður en hann hefur störf hér.
Segir Valgerður Rúnarsdóttir. Hún segir að hjá SÁÁ sé 100% tekin afstaða með þolendum og áhersla sé lögð á að sjúklingar séu öruggir hjá þeim sem og að þeir upplifi sig örugga. Hart sé tekið á hvers kyns ofbeldi og þöggun ekki liðin. Aðspurð hvort að viðkomandi verði áfram í starfi segir Valgerður:
Við þurfum að fara yfir málavöxtu hann hefur verið hér í tuttugu og eitthvað ár og þetta gerist nokkrum árum áður en hann byrjar að vinna hér. Við förum vel yfir það hvaða afleiðingar það hefur, en það eru nú þegar auðvitað afleiðingar og skiptir máli að fólk gangist við því sem það hefur brotið af sér. Það er aldrei réttlætanlegt að beita ofbeldi.
Hefur þessi starfsmaður gengist við því?
Valgerður segir að málið verði rannsakað enda skipti öryggi sjúklinga gríðarlegu máli. Niðurstaða liggur ekki fyrir, en aðspurð um hvort eigi að skoða að maðurinn verði áfram í starfi segir Valgerður:

Yfirlæknir á Vogi segir að starfsmaður SÁÁ sem sakaður hefur verið um að brjóta á þáverandi skjólstæðingi hafi gengist við brotinu. Mál hans er til skoðunar en niðurstaða liggur ekki fyrir.